Foto: Marca «PSJ» bosh murabbiyi Unai Emeri hujumchi Neymar haqida o‘z fikrlarini aytdi. Avvalroq, braziliyalik futbolchi Emerining ish uslubidan norozi bo‘lib, «Barselona»ni tark etganidan afsusdaligi haqida xabarlar tarqalgandi. «Neymar katta ishtiyoq va mehnat qilish istagi bilan jamoaga kelib qo‘shildi. U har tomonlama yuqori saviyaga ko‘tarilish uchun zarur bo‘lgan barcha hislatlarga ega. U videotahlillar paytida diqqat-e’tiborini jamlab, birinchi qatorda o‘tiradi. Umuman olganda, barcha futbolchilar taktika mashg‘ulotlarining qanchalik muhim ekanini biladi. Agar ular bu haqda iltimos qilsa, men mashg‘ulotlarni o‘tkazmasligim mumkin», — dedi Emeri UYeFA rasmiy sayti xabarida.